Deg wass-a tawacult n yesli ad d-uɣalen iwakken ad walin tislit wa semuden tiẓri ( idrimen as srebḥen zewaǧ-is). Ass n waggus: mi nseqsa nna Faḍma ɣef wass-a tennad:”taṣebḥit ad tekker teslit ad tles taqenddurt n leḥrir d lfeṭṭa I yettecbiḥen tiqbayeliyin , tilawin n taddart ad d-uɣalent ad walint tislit wa smuddent tiẓri, imir ad ruḥent snat n tlawin ad smecḍen acebbub-is wa d-tcekirent, ad sxedment tiskraf d umenddil , siyen akkin ad-awint asaru n leqbayel neɣ amenddil azeggaɣ, wa ad d-awint aqcic amejṭuḥ iwakken ad stibegges , wa ad as-d-awin zzit uzemmur ad ttedhen arrac imejeṭaḥ deg uqqeruy, qqaren-d d asfillet iwakken amenzu-nes d aqcic, siyen akkin ad ttawint ar tala nwaḍil ad ssired udem-is , mi tfuk ad ttefreq tiẓidanin qqaren-d iwakken ad iẓiden wussan-is. Ula d imawlan n teslit ttasen-d assen. Mi d tameddit ad tsebb teslit leɛic itewacult-is” tamaynut iwakken ad ɛicen ussan zediggen.”